
Premier Evelyn Wever-Croes: 


LEZING DI DIP RIBA E ROPV: 


E ROPV ta hisa e calidad di un pais, unda cu bo por 
planifica y ordena un pais su infrastructura estetico 


Dialuna mainta na Surfside Marina, Prome Minister Evelyn 
Wever-Croes tawata presente na un lezing organisa door di 
DIP na unda cu el a habri e evento cu un discurso enfatisando 
riba e importantcia di e ROPV. Director di DIP, Señor Haime 
Croes tambe a hiba palabra na e evento pa duna splicacion 
amplio. 


Na aña 2009, Gobierno di Aruba a publica e prome ROP cu a 
caduca na 2019. Na juli 2019 nos a publica e ROP Ruimtelijke 
Ontwikkelingsplan nobo, esun di 2020. Awor nos ta den 
proceso di establece e ROPV, e Ruimtelijke Ontwikkelingsplan 
met Voorschriften cu ta na RvA awor pa duna conseho. 


E ROPV aki ta valido di 2020 pa 2025. E trayecto aki tabata 
uno inclusive, a envolve diferente stakeholders y gremionan, y 
tabata tin sesionnan pa comunidad henter a traves di e asina 
yama hoorzittingen. 


Prome Minister a splica kico ta locual cu Gobierno kier logra cu 
e ROP y e ROPV. Esaki ta entre otro: 

- Crecemento sostenibel: introduccion di e principionan 
di "build with nature" y mas atencion na e aanlegvergunningen 
pa garantisa cu ta tene cuenta cu e aspecto di naturalesa 

- Atene na cuenta cu nos flora y fauna marcando zonanan 
restringi pa diferente parha y otro species 

- Alinea nos metanan cu e metanan di desaroyo sostenible 
S.D.G.'s 

E Zonificacion ta wordo oficialmente introduci na Aruba, 
zonanan special pa compania, industria, residencia etc. 

- E identidad di Aruba a wordo inclui es decir a apunta 
areanan cu lo mantene den nan estado natural of actual 

- Landmarks a wordo identifica, incluyendo rooi y dam 
importante pa e maneho di awa den tera di Aruba 





Proceso: Legalisacion di structuranan actual (actualisa e 
mapa) cu pa hopi afia no a pasa. E proceso di otorgamento 
di tereno ta wordo mehora den cuadro di efectividad, y 
eliminacion gradualmente di red tape y a wordo alinea cu e 
maneho economico "promising sectors" y turistico di nos pais. 

Continuacion LEZING DI DIP RIBA E ROPV.... 





Accesibilidad: ROPV ta accesibel pa tur ciudadano por wak 
e terenonan y nan rekisitonan, kico mag y kico no mag na e 
zonanan; y tin acceso na e Informacion aki na tur momento 
cu ta desea pa wak esaki. Tambe e ROPV ta wordo uza den 
e aspecto comercial pa mas departamento unda cu lo facilita 
proceso pa vergunningen wordo otorga 

Prome Minister durante su presentacion a expresa di ta 
convensi cu e ROPV ta hisa e calidad di un pais, unda cu 
bo por planifica y ordena un pais su infrastructura estetico. E 
ROPV ta eleva nos isla na nivelnan mas halto. 


"Covid a afecta Aruba hopi fuerte, pero e forsa Interno y 
resiliencia di nos ciudadanonan, y e creatvidad innovador 
di nos hendenan, lo ta e forsa cu lo hiba nos padilanti cu 
transparencia y integridad, buscando desaroyo pa nos pais. 
Den esaki e ROPV ta hunga un papel crucial. Aruba tin mester 
awor di nos tur, mi ta conta cu boso", Prome Minister a bisa na 
final di su discurso. 

Prome Minister Evelyn Wever-Croes: 


Celebracion 10 aniversario Centro di 
Muher, CEDEHM: 








Centro di Desaroyo di Hende Muher, CEDEHM, dialuna riba Dia 
Internacional di Hende Muhe, a celebra nan 10 aña sirbiendo 
comunidad di Aruba. E actividad di celebracion aki a tuma 
luga na Cas di Cultura. Prome Minister Evelyn Wever-Croes a 
duna un discurso di empoderacion na unda cu el a inicicia su 
discurso felicitando tur hende muhe riba e dia special aki. 


"Pabien na tur hende muhe, y danki di curason na hende 
muhe y hende homber pa boso sosten. Berdad, con tempo a 
cambia desde un afia pasa y awor. e pandemia aki a dal nos 
tur duro. Prome cu e pandemia, nos tabata bayendo bon, y mi 
ta contento cu prome cu e pandemia nos a tuma e pasonan 
corecto cu awor ta yudando nos enfrenta e pandemia miho. 


Awe riba e Dia Internacional di Hende Muhe, nos ta para 
keto na e posicion di hende muhe den nos comunidad. 
Hende muhenan ta fuerte, y por enfrenta cualkier cos. Hende 
muhenan ta recupera lihe di golpinan di bida, pasobra nos ta 
resiliente. Hende muhenan den liderazgo ta exitoso, pasobra 
hende muhenan ta trece cualidadnan na mesa, cu ta yuda 
den gobernacion of dirigi cualkier empresa. Hende muhenan 
ta innovador, pasobra nos ta busca solucionnan nobo pa 
problemanan. 


Mi ta kere cu especialmente durante e ultimo aña aki, e 
pandemia a demostra cu nos tur mester tabata mas fuerte pa 
por enfrente, mas resiliente pa recupera di dje, y mas innovador 
pa busca otro sorto di solucion. Y hende muhenan a sobresali 
den esaki. Y mi ta hopi orguyoso di mira e papel importante cu 
hende muhenan a desplega. 


E aña tras di lomba no tabata facil, sigur cu no. Pero hunto nos 
a enfrenta tur e retonan, y nos ta saliendo di nan, poco poco, 
un pa un, 

Mundialmente e pandemia a afecta hende muhe y muchanan 
desproporcionalmente mas. Mas hende muhe a perde trabou, 
cu hende homber, y mas ta na riesgo pa perde trabou. Na 
Aruba tambe. 


P'esey nos mester tene cuenta cu esaki den plannan di 
recuperacion. Mi ta haciendo un apelacion internacionalmente, 
pa no solamente enfoca riba e posicion di hende muhe, sino 
pa pone extra fondo disponible den e plannan di recuperacion, 


Desaroyo di Hende 








pa sosten na hende muhenan. 


Si awor nos no pone extra atencion y extra esfuerso pa fortifica 
e posicion di hende muhe durante y despues di e pandemia, tur 
e esfuersonan cu nos, y esnan prome cu nos a y ta haciendo 
pa empodera e hende muhe, por bay perdi. 

Mi a haci e apelacion ey caba, y lo mi ripiti esaki na Nacionnan 
Uni fin di e siman aki den e conferencia di e "Commission on 
Status of Women”. 


RIBA UN NOTA MAS PERSONAL 

E afia tras di lomba tawata uno hopi pisa. Y tin mas hende cu 
usual, ta bisa cu nan no por mas. Pa mi tambe e tabata hopi 
pisa, pa cu trabou y personalmente. 

Mi a haya mi ta dirigi e peor crisis cu nos pais a pasa aden. Y 
mes momento, mi mester a despedi di mi unico subrina cu a 
fayece cu 11 afia di un enfermedad genetico. 

Momentonan hopi dificil. Loke ta traha pa mi, ta cu mi ta busca 
un balansa. Un balance entre famia, trabou, practica mi fe y 
servicio na comunidad. 

Y loke mas a yuda mi ta e sosten enorme cu mi ta haya di tur 
hende, hasta di esnan cu no conoce mi, of no ta di acuerdo cu 
mi. E sosten aki ta enormemente poderoso, p'esey, cada biaha 
cu bo tin chance pa sostene un otro hende muhe, haci'e. E ta 
realmente hopi poderoso. 


Y mi no ta gaña, tin ora mi animo ta baha. Ora mi sinti animo 
abou, tristo, rabia, mi ta scoge pa no ta negativo, mi ta scoge 
pa wak e cosnan di e banda positivo. Pasobra ora bo tin e 
bril NEGATIVO bisti, unico cos cu bo ta wak ta obstaculo y 
problema. Ora bo bisti e bril POSITIVO bo ta wak oportunidad 
y solucion. 

Si bo no por wak cosnan positivo, wak rond di bo. Irespecto 
kico por ta pasando den bo bida, semper semper tin cosnan 
bunita cu bo por ta agradecido pa nan. 


Ami ta pensa mesora na nos enfermeronan y dokternan riba 
Cuido Intensivo, of sala B3, caminda pashent di Covid ta wordo 
hospitalisa. Ora mi corda y mira con duro nan ta lucha pa scapa 
bida di otro, ta yena mi cu gratitud. Of ora mi mira maestronan 
con nan ta lucha pa duna les bou circumstancianan asina 
dificil, esey mi ta hopi agradesido pe. Asina mi por menciona 
hopi ehempel mas. Ora bo ta sinti cu animo ta abou, hisa e 
animo. Pensa riba cosnan positivo. 


E afia tras di lomba tabata duro, pero nos tin hopi perspectiva 
nos dilanti. Como pais nos a enfrenta retonan grandi den 
pasado, y nos a surpasa nan, y nos lo surpasa esakinan tambe. 
Dicon? Pasobra nos ta stima nos mes, nos ta stima nos famia 
y nos ta stima Aruba. 


Awe riba Dia Internacional di Hende Muhe, mi kier laga bo cu 
e pensamento aki. 

No warda pa un otro yena bo di felicidad. Si abo ta feliz of 
no, no ta depende di otro, e ta depende di bo mes. No ta otro 
hende tin cu cende bo luz, pa bo briya. Bo mes mester cende, 
ABO ta e solo cu mester briya. Una bes bo cende e luz, una 
bes bo dicidi cu ta ABO ta e solo cu mester briya, no tin nada 
pa stroba bo. 

Y bo no mester paga e luz di otro pa esun du bo briya mas. 
Tin luga den henter universo pa nos tur briya nos luz. Asina ta, 
dicidi cu abo ta e solo cu mester briya, y no tin nada pa stroba 
bo". 


Prome Minister a termina su discurso gradiciendo CEDEHM 
pa tur nan trabounan duro y esfuersonan pa contribui na un 
miho comunidad, mas fuerte y mas resiliente. 





Gabinete Wever-Croes 

Prome Minister Evelyn Wever-Croes: 


VACUNACION NA HUIZE MARISTELLA 


Unabes cu nos grandinan ta vacuna y protehi ta bira mas 
facil pa por cuminsa flexibilisa e medidanan 














Diamars 9 di maart mainta, Prome Minister Evelyn Wever-Croes 
hunto cu Minister Dangui Oduber a bishita Huize Maristella 
Savaneta pa por presencia e comienso di e vacunacion di nos 
grandinan y e empleadonan di Saba di e cas di cuido. E ekipo 
Mobiel tawata presente pa administra vacuna. E momento 
aki ta uno hopi special mirando cu desde cu a cuminsa e 
campafia di vacunacion e enfasis tabata riba nos grandinan 
cu ta esunnan mas vulnerabel y unabes cu nos grandinan ta 
vacuna y protehi ta bira mas facil pa por cuminsa flexibilisa e 
medidanan. 


Prome Minister a remarca cu e entusiasmo pa cu e vacuna ta 
grandi entre e personal y e habitantenan. Diamars a cuminsa 
vacuna un total di 79 persona y durante transcurso di dianan 
lo sigui cu mas. 


Prome Minister a tuma e oportunidad aki pa gradici e personal 
di SABA, e personal na Huize Maristella y tur esnan na nos 
pais cu ta traha cuidando nos grandinan pa nan dedicacion y 
trabou incansabel durante e pandemia aki. E pandemia a dal 
Aruba duro pero ta na e casnan di cuido ta unda e riesgonan 
ta mas grandi. Tabata tin momentonan cu tabata tin brote pero 
danki na e tremendo trabou di e personal na e casnan di cuido 
a logra surpasa esaki. 








nan preocupacion encuanto e recorte den subsidio na unda 
cu Premier Wever-Croes a priminti nan di traha riba un otro 
opcion pa cu esaki. 


"Esaki sigur tabata un momento emocionante pa wak con nos 
grandinan ta vacuna ya cu di momento cu e pandemia aki a 
cuminsa mi preocupacion di mas grandi tabata e siguridad 
di nos grandinan', Prome Minister Evelyn Wever-Croes a 
expresa." 

Prome Minister Evelyn Wever-Croes: 


CIERE FRONTERA ARUBA-VENEZUELA TA 
KEDA PROLONGA CU TRES LUNA MAS 

Gobierno di Aruba a prolonga e ciere di frontera entre Aruba y 
Venezuela cu 3 luna mas. Prome cu 10 di mei 2021, Gobierno 
lo dicidi si lo sigui prolonga e ciere y cu cuanto tempo mas. 


Na februari 2019, Venezuela a cera e frontera entre Venezuela, 
Aruba y Corsou. Dia 10 di mei 2019 Venezuela kier a habri 
frontera, pero cu Aruba so. Na e momento ey, Prome Minister 
Evelyn Wever-Croes a tuma e decision di cera e frontera entre 
Aruba y Venezuela. Inicialmente a cera e frontera cu un luna, 
y despues a prolonga e ciere cada tres luna, pa asina sigui 
monitorea e situacion. 


Prome Minister Evelyn Wever-Croes a enfatisa cu mientras cu 
Aruba nota completamente prepara pa e fluho grandi di persona 
riba nos pais, frontera entre Venezuela y Aruba ta keda cera. Na 
e momentonan aki, Aruba ta pasando den retonan grandi y ta 
rekeri tur energia pa atende cu e retonan den nos pais prome. 
Gobierno di Aruba ta tene cuenta tambe cu e riesgonan di e 
corona virus cu ta haci cu Gobierno mester ta mas cauteloso. 
Gobierno di Aruba mientras tanto ta atendiendo cu e retonan 
cu e crisis Venezuela ta trece cu n'e. Esakinan pa Gobierno ta 
retonan serio. Aruba ta keda cauteloso den esaki, y lo kier mira 
prome cu Venezuela mes ta atende cu e crisis den nan pais. 





Futura: 


SCIENCE FAIR 


The top 3 winners of The 4th Annual Science Fair 2021 at Maria 
College Mavo were announced last week Friday. The first prize 
was awarded to "The Dexters" (Brandon Farro- Aidan Ras- 
Andy Perez & Norby Leon of class 3B) for their hydro-energy 
invention. Prime Minister, Evelyn Wever-Croes attended the 
event as an honorary guest and gave the opening speech for 
the event. It was a great night! 

We are in good hands with creative young minds like these 
#Aruba stinnovation #Futura 

MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO 





Minister di Cultura Xiomara Maduro tabata presente 
na e festival 





Fin di siman pasa riba diasabra y diadomingo a tuma luga e 
final di e festival 'Un Canto na nos Himno y Bandera' despues 
cu afia pasa e final a wordo cancela ora cu COVID-19 a haci su 
entrada aki na Aruba. Na Cas di Cultura sin presencia di publico 
general pa motibo di Covid19, minister Xiomara Maduro tabata 
presente ambos dia pa asina duna honor pero tambe apoyo 
na cada un di e participantenan cu tabata competiendo den 
categoria infantil, hubenil y grandi di e festival aki cual a wordo 
teni den forma virtual. Cu cancionnan unico, letranan sin igual, 
tur participante a rindi honor na nos pais atraves di nan voz cu 
a duna un aporte enorme na locual ta nos cultura y tradicion. 


E final di e festival aki tabata uno unico den su estilo pa con 
esaki a wordo organisa y a ricibi un acogida grandi di Aruba 
henter cu a sa di sigui e festival aki via di television, radio y 
medionan social. Minister Xiomara Maduro ta gradici Fundacion 
Cultural di Festival Folklorico y Comision Promove Cultura cu a 
organisa esaki. 'Nos ta spera cu pronto Aruba henter por sali di 
e pandemia aki pa nos por tin un Cas di Cultura completamente 





yen atrobe pa asina tur hende por presencia en persona cada 
un di e presentacionnan aki pa nan mes' tabata palabra di nos 
minister di Cultura cu ta sumamente agradecido na tur esnan 
Cu a sa di carga e festival aki apesar di e situacion cu nos ta 
aden. 











Valido pa tur asesor fiscal y oficina di administracion 


Na e momentonan aki Departamento di Impuesto ta preparando 
pa cuminsa otorga e paketenan di winstbelasting 2020. E afia 
aki Departamento di Impuesto ta ofrece un bes mas un extra 
servicio na e asesornan fiscal y e oficinanan di administracion. 
Manera custumber lo bay otorga e paketenan di winstbelasting 
2020 na e grupo aki prome cu manda e paketenan cu post. 


E procedura 

Departamento di Impuesto ta mantene e siguiente procedura: 
. Ta manda e lista di cliente via e-mail: pakket@impuesto. 
aw 


. Ta uza e MS Excel file “Template klantenlijst WB-aangifte 
2020". E template aki ta disponibel via nos website www. 


impuesto.aw. 

* E ultimo dia pa entrega e lista di cliente ta 22 di maart 
2021. Departamento di Impuesto lo manda un notificacion via 
e-mail ora cu e paketenan ta cla pa busca. 

hd Departamento di Impuesto kier reitira cu e cliente ta 
keda responsabel pa e pakete di formulario di winstbelasting. 
Lo no bay otorga un duplicado na un otro persona of asesor, si 
ya a entrega e pakete caba na un asesor. 

Departamento di Impuesto ta conseha pa cuminsa haci e 
preparacionnan pa yena e formulario di declaracion. E fecha 
final pa entrega e declaracion ta 31 di mei 2021. 

Masha pabien na tur ganador y participante 


Diadomingo a tuma luga e Festival “Un Canto na nos Himno 
y Bandera”, Minister Xiomara Maduro encarga cu cultura 
tabata presente pa sostene nos cantantenan Infantil y Hubenil. 
Un festival caminda e participantenan hoben a presenta 
cancionnan dedica na nos Celebracion di Himno y Bandera. 
Un pabien y reconocimento tambe na tur e compositor-, 
areglista-y gruponan cu a duna un bunita presentacion. Pa 
motibo di e pandemia di Covid19 esaki a tuma luga virtual 
sin publico general. Canalnan di Television, radionan y social 
media a transmiti esaki y comunidad por a disfruta esaki na 
cas den tur seguridad y trankilidad. 

E ganadornan ta lo siguiente: 











Ganado absoluto: lan Tromp cu e cancion "Number 1" 
acompaña pa agrupacion musical Comcomber Stoba. 

2do luga: Qu-Lainey Jansen cu e cancion "Dushi Dushi" 
acompafia pa agrupacion musical Comcomber Stoba. 

Un pabien tambe na Alyna, Lysanne y Jaymerson cu nan 
presentacion. 











Ganado absoluto: John-Maynard Wever cu e cancion "Mi isla 
tropical" acompafia pa agrupacion musical Sabor Crioyo. 

2do luga: Akyrah Margarita cu su cancion "Shon Tai di 
Jamanota" acompafia pa agrupacion musical Alma Folklorico. 
Un pabien tambe na Ishem y Ruwell cu nan presentacion. 
Ganado absoluto: Caylee Pietersz cu su cancion "Den tur 
momento" acompafia pa agrupacion musical Comcomber 
Stoba. 

2do luga: Jaylon Machado cu su cancion 'Namora' acompafia 
pa agrupacion musical Comcomber Stoba. 

3er luga: Mary-Jane Bueno cu su cancion "Imagina" acompaña 
pa Tipico Colegio Arubano. 

Un pabien tambe na Maria Christina, Xean-Gelinah, Ivy-Ann 
y Reanne, Lizienne, Georvin, Jurian y Michelyenne cu nan 
presentacion. 








Ganado absoluto: Jaydiene Croes cu su cancion *Hasta si bo 
ta keto' acompafia pa agrupacion musical Oruba. 

2do luga: Jorienne Angela cu e cancion 'Awor o Nunca" 
acompafia pa agrupacion musical Alma Folklorico. 
Unpabientambe na Xenon, Zoé y Jorzinho cu nan presentacion. 
Masha danki y pabien tambe na e organisador Comision 
Promove Cultura, Comision Celebracion Dianan Nacional, 
Patrosinadornan, Cuerpo di hurado, medionan di comunicacion 
y tur cu a contribui pa un bunita festival di nivel halto. 

Continuacion MINISTER DI CULTURA TA FELICITA ARUBA.... 





Diamars 9 M; 


Continuacion MINISTER DI CULTURA TA FELICITA ARUBA.... 

Dialuna a tuma luga e entrega di premio na e finalistanan 
V ganadornan di e festival 'Un Canto pa Aruba su Himno v 
Bandera' cual a tuma lugar den fin di siman. 






























Na e compleho nobo di cinema, Gloria IMAX, acompaña di 
algun familiar, esnan cu a sali den e finalista como tambe 
ganadornan absoluto den e categoria infantil, hubenil v grandi, 
a bini hunto pa ricibi nan premio cual a wordo otorga pa Minister 
di Cultura, Sra. Xiomara Maduro y tambe representante di Setar 
NV, Sra. Kimberly Boekhoudt. Durante e atardi aki, Minister 
Xiomara Maduro a haci bon uso di e oportunidad pa un bes 
mas expresa su gratitud na tur esnan cu a participa tanto di e 
categoria Infantil y Hubenil, como tambe e festival di Adulto, e 
ultimo un danki extra pa nan pasenshi ya cu ta despues di un 
aña cu por a tene e final di e festival categoria Adulto cu a keda 
cancela afia pasa momento cu COVID-19 a haci su entrada 
aki na Aruba. 





Minister Xiomara Maduro ta sumamente contento di por 
tabata presente diasabra pa e Fesival Adulto y diadomingo e 
Festival Infantil y Hubenil. Dialuna tabata entrega di premio y e 
mandatario a duna un palabra di pabien na tur cu a sa di rindi 
honor na nos Himno y Bandera. Minister Xiomara Maduro ta 
premira pa otro afia un festival aun mas grandi ya cu otro afia 
lo ta e di 25 afia cu e festival 'Un Canto pa Aruba su Himno y 
Bandera' ta wordo organisa. 

MINISTER MADURO TA SPLICA SUBIDA DI 
PRIJS DI GASOLIN 


Cada dos diaranson di luna Departamento di Asuntonan 
Economico (DEACI) ta anuncia bahada of subida di prijs di 
gasolin. DEACI ta usa e sistema di calculacion di S & P Global 
Platts US 

Marketscan, cual ta promedio pa luna di locual ta bende 
producto petrolero riba mercado internacional. Na comienso 
di e aña aki por a nota un subida di prijs di gasolin cu 9.2 cen 
y na februari di 10.4 cen pa liter. E luna aki e subida di prijs 
di gasolin a conoce un subida di 12.5 cen pa liter y a yega na 
208.8 cen pa liter. Minister Maduro ta informa cu pa prome 
biaha cu e prijs di gasolin a yega riba 200 cen pa liter. 


E mandatario ta splica cu segun informacion adkeri di forbes. 
com, Yahoo Finance y 'Energy Information Administration' di 
Merca e siguiente factornan ta hunga un rol den e subida di 
prijs di gasolin e luna aki: 

. E tormenta grandi di winter na Texas 

Door di e clima extremo di friu cu tabata reina na Texas e 
ultimo simannan aki a stop e capacidad di refina petroleo. 
Segun ‘Energy Information Administration’ esaki a haci cu e 
ocupacion di e refinerianan na Texas a baha cu 68% door di 
e pausanan cu e refinerianan a tuma en conexion cu e clima 


lin 


1749 1781 


160.6 160.5 


Jun 


144.7 


META 

Jul Aug Sep Oct Nov Dec 


friu. Refinerianan banda e costa di Golfo tabatin un ocupacion 
di 23.796. 

E prijsnan di petroleo crudo ta creciendo rapidamente 
Afia pasa na momento cu COVID19 a afecta economia 
mundialmente y e hendenan a stop di biaha, e prijs di 
petroleo a baha. E cartel di OPEC y nan aliadonan a baha 
e produccion di petroleo pa mantene e prijs di petroleo riba 
margen. E prijsnan di petroleo crudo a subi enormemente door 
cu OPEC a tarda pa hisa e produccion di petroleo. Segun e 
aspectonan di economia tabata normalisa e demanda a subi 
continuamente. E demanda halto y e oferta abou a provoca cu 
e prijs di petroleo a subi. 

fi E pandemia tambe a pone cu e refinerianan a cera 

Na fin di aña 2020 mas cu un docena di refineria a baha nan 
produccion na Merca cu mas di un mil miyon di bari pa dia. 
Segun e bida yega mas cerca di normal bek, hopi hende lo 
cuminsa core auto y biaha. E tendencia aki lo contribui na 
aumento di gasto di combustibel. 

E situacion di COVID19 lo sigui mehora y esaki lo causa cu 
e demanda mundial di petroleo lo sigui subi mientras cu e 
produccion keda atras y e prijsnan di gas lo subi. 

ATENCION 


Bo orario pa Bo a perde bo 
bo di 2 dosis prome cita di 
ta despues vacunacion? 


di 5:30 pm? 


NO TA PROBLEMA! 


Entrante diamars 9 di maart bo persona 
lo haya un cita nobo. Sea pendiente 
pa e cita nobo den bo Aruba Health App, 
email of lo bo wordo yama. 

Departamento di Salud Publico: 
E investigacion: 


'SEROPREVALENTIE ONDERZOEK' 
TA CONTINUA BOU DI NOS COMUNIDAD 








Pa Departamento di Salud Publico por sa precies cuanto 
porcentahe di nos comunidad a bin den contaco cu COVID-19 
ta necesario pa haci investigacion bou di nos comunidad. E 
tipo di investigacion aki ta vama 'seroprevalentie onderzoek' y 
ta consisti di saca muestra di sanger for di diferente persona 
den nos comunidad pa por haya sa si nan tin anti curpa contra 
e virus SARS-CoV-2, e virus cu ta causa COVID-19 . Cu 
diferente persona den nos comunidad ta referi na, diferente 
edad, sexo y districto na Aruba. 


Recientemente Departamento di Salud Publico a saca un total 
di 2854 invitacion pa cu e investigacion aki. E invitacion a bay 
na diferente cas rond Aruba pidiendo colaboracion pa cu esaki. 
Es cu a haya e invitacion pa participa, DVG kier gradici bo pa 
bo colaboracion cu ta pa un bon causa y invita bo pa tuma bon 
nota di e invitacion y sigui tur instruccion. 





Sibo persona aricibi e invitacion pa participa na e investigacion, 
bo lo mester subi e website https://forms.labhoh.app/, unabes 
cubo ta riba e site, si bo tin e Aruba Health App bo tin pa 
LOGIN. Si ainda bo no tin e Aruba Health App bo lo mester 
REGISTRA. Ora bo login of caba di registra bo lo mester hinca 
un codico cu bo a ricibi den bo carta di invitacion. Sin e codico 
aki bo no por forma parti di e investigacion. 


Esnan cu a wordo invita pa participa y tin pregunta por tuma 
contacto cu seccion di Malesanan Infeccioso di Departamento 
di Salud Publico na 280.0101 of mail nos na callcenterdvg@ 
gmail.com. Pa motibo di un fayo tecnico cu a surgi, DVG 
encarecidamente ta pidi tur hende cu a haya un carta di 
invitacion na cas pa unabes mas purba pa registra pa e 
investigacion di anticurpa. Si ta ripara cu tin fayo por fabor 
tuma contacto cu DVG na callcenterdvg@gmail.com of jama 
2800101. 





Enespera di vacuna, registracion ta continua 


SANTA 


REGISTRACION DURANTE E 


Durante e siman aki cu Aruba ta enespera di e yegada di vacuna 
y tambe mientras cu ta cuminsa vacuna esnan laborando 
den cuido un biaha mas, registracion ta sigui. Den e siman 
di 08 di maart for di dialuna pa diabierna comunidad por sigui 
registra na tur edificio di MFA entre otro Savaneta, Paradera, 
Santa Cruz y Noord. Pa e districto di San Nicolas tambe lo ta 
habri Santa Teresita Center pa por yuda cu registracion di tur 
persona di pariba di brug. Orario di registracion ta di 7:30 am 
pa 4:30 pm ‘non stop’. 


Ta invita comunidad di Aruba specialmente e districto di San 
Nicolas pa haci uzo di e dianan aki pa registra. Bin cu bo AZV 
digital of cu bo carnet y si bo no tin AZV pero ta biba, traha 
of ta stage na Aruba pa mas cu 4 luna pasa cu bo paspoort y 
registra pa bo por wordo vacuna. 


Tambe por sigui registra via Aruba Health App, www.dvg.aw 
y www.arubacovid19.org . Te na e momento aki Aruba tin un 
registracion di 27.670 persona di cual 10.594 persona ya a ricibi 
nan prome dosis di vacuna. Pa nos pais por cuminsa move 
den direccion di recuperacion ta nesesario pa nos vacuna y 
stop e transmision di COVID sigui sosode. 


TERESITA LO SIGUI YUDA CU 


SIMAN AKI 


Kico ta e beneficio di a 


Ora bo keda cla cu bo di dos dosis di vacuna, bo ta 9596 
proteha contra COVID-19. E posibilidad di contagia cu. 
COVID-19 ta hopi abou (590) y si toch keda contagia, e 
Sintomanan lo ta hopi leve. Vacunando bo ta yuda Aruba 
logra'herd immunity; loke lo permiti un control di e virus 
y evita su adaptacion. Mas hende vacuna tin, menos 
hende lo mester bay hospital y drenta den ICU pa wordo 
trata contra e virus, lo tin menos medida y mas oportuni- 
dad di recuperacion pa nos economia. 


ġa 


VACUNA 
P n 

Departamento di Salud Publico: 


UPDATE 9 DI MAART 2021 


Segun resumen di awe 35 persona a recupera, a registra un total di 50 caso nobo di Covid-19, di cual 6 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 615 test. ‘Postivity rate’ entre nos residentenan ta 18%. 


Casonan activo pa awe ta 207, cantidad di fayecido relaciona cu Covid-19 ta 77. 


Hospital ta informa cu tin un total di 24 persona interna di cual 9 ta den Cuido Intensivo y 15 riba unidad general di 
covid. Edad promedio di esnan ingresa pa extra cuido ta 63 aíia. 





We ARUBA COVID-19 






NO-RESIDENTE 





RESIDENTE 





Casonan Nobo 50 44 6 
Activo 207 180 27 
Recupera 7893 7424 469 
Positivo 8177 7680 497 
Negativo 101934 - - 





Getest 110382 . B 


Morto 77 76 1 

GABINETE WEVER-CROES 


NOTICIA DI GOBIERNO 





